Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi uimaveden laadusta /* KOM/2004/0846 lopull. - COD 2002/0254 */





[pic] | EUROOPAN YHTEISÖJEN KOMISSIO | Bryssel 4.1.2005 KOM(2004) 846 lopullinen 2002/0254 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi uimaveden laadusta 2002/0254 (COD) KOMISSION TIEDONANTOEUROOPAN PARLAMENTILLEEY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi uimaveden laadusta MENETTELY Ehdotus (KOM(2002) 581 lopullinen) toimitettiin Euroopan parlamentille ja neuvostolle EY:n perustamissopimuksen 175 artiklan 1 kohdassa tarkoitetun yhteispäätösmenettelyn mukaisesti. Euroopan talous- ja sosiaalikomitea antoi lausuntonsa 19. kesäkuuta 2003. Alueiden komitea antoi lausuntonsa 9. huhtikuuta 2003. Euroopan parlamentti antoi ensimmäisen käsittelyn lausuntonsa 21. lokakuuta 2003. Komissio hyväksyi muutetun ehdotuksen (KOM(2004) 245 lopullinen) Euroopan parlamentin lausunnon jälkeen ja EY:n perustamissopimuksen 250 artiklan 2 kohdan mukaisesti 5. huhtikuuta 2004. Kun Euroopan parlamentti oli antanut lausunnon, neuvosto pääsi Euroopan yhteisön perustamissopimuksen 250 artiklan 2 kohdan mukaisesti poliittiseen yhteisymmärrykseen yhteisestä kannasta 28 kesäkuuta 2004. Neuvosto hyväksyi yksimielisesti yhteisen kannan 20 joulukuuta 2004. KOMISSION EHDOTUKSEN TA VOITE KOMISSION EHDOTUKSELLA OLI TARKOITUS KORVATA VOIMASSA OLEVA, VUONNA 1976 annettu uimavesien laatua koskeva direktiivi. Direktiivillä tiukennettiin menestyksekkäästi uimavettä koskevia laatuvaatimuksia, mutta se katsotaan vanhentuneeksi, sillä se perustuu 1970-luvun puolivälin tekniseen ja tieteelliseen osaamiseen. Komission ehdotuksessa painotettiin pakollisten mikrobiologisten vaatimusten merkitystä yhteisön uimavesien kannalta sekä mukautettiin hallinta- ja seurantajärjestelmää paremmin nykyolosuhteita vastaavaksi. KOMISSION HUOM AUTUKSET YLEISET huomiot Komissio hyväksyi kokonaan, osittain tai periaatteessa 22 Euroopan parlamentin ensimmäisessä käsittelyssä ehdottamasta 37 tarkistuksesta. Näistä 22 tarkistuksesta 17 on sisällytetty yhteiseen kantaan. Komissio hyväksyi kaikki tarkistukset, joilla kyettiin lisäämään avoimuutta, parantamaan yleisölle suunnattua tiedotusta ja tehostamaan hallintoa. Komissio jätti hyväksymättä erityisesti sellaiset tarkistukset, jotka olisivat laajentaneet direktiivin soveltamisalaa tai jotka olisivat johtaneet päällekkäisyyteen vesipolitiikan puitedirektiivin kanssa. Erityisiä huom ioita Komission hyväksymät parlamentin tarkistukset, jotka on sisällytetty yhteisee n kantaan kokonaan tai osittain Yhteiseen kantaan on sisällytetty seuraavat tarkistukset, jotka komissio on hyväksynyt kokonaan tai osittain: tarkistukset 10, 11, 15, 17, 18, 20, 21, 23, 24, 25, 26, 28, 32, 34, 35, 52 ja 57. Parlamentin tarkistukset, jotka komissio on hyväksynyt mutta joita ei ole sisällytetty neuvoston yhteiseen kantaan Tarkistus 6 sisältää uimaveden määritelmän tiettyä osaa koskevan selvennyksen. Koska yhteisen kannan 1 ja 2 artiklaa on muotoiltu uudelleen, tarkistus ei enää ole aiheellinen. Tarkistus 29 koskee liitteessä I esitettyjen analysointimenetelmien muuttamista. Näyttäisi siltä, että tarkistuksessa testausmenetelmien muuttamisesta tehtäisiin velvoite sen sijaan, että se pidettäisiin harkinnanvaraisena, tarpeen arviointiin perustuvana toimena. Komissio hyväksyy jäsenvaltioiden toiveen säilyttää ilmaus ”voidaan mukauttaa” sen sijaan, että korvaisi sen parlamentin ehdottamalla ”on mukautettava” -ilmauksella. Tarkistus 30 koskee sellaisiin merkittäviin kontaminoiviin mikrobeihin liittyvien muuttujien käyttöönottoa, joita varten ei ole vielä olemassa karkeita testimenetelmiä. Komissio oli tyytyväinen voidessaan hyväksyä tämän tarkistuksen ja on itse asiassa jo käynnistänyt tutkimushankeen, jolla pyritään kehittämään karkeita testausmenetelmiä virustasojen havaitsemiseksi ja mittaamiseksi vedessä. Tästä hankkeesta saatavien tulosten perusteella komissio tulee tekemään asiaankuuluvia ehdotuksia. Yhteisessä kannassa ei sitouduta lisäämään direktiiviin virusten osoittamiseen liittyviä muuttujia, mutta aloiteoikeutensa ansiosta komissio voi esittää tämänkaltaisia ehdotuksia milloin tahansa. Tarkistuksessa 31 käsitellään arviointiperusteen ”negatiiviset testitulokset” lisäämistä komission alkuperäisen ehdotuksen liitteeseen I kasviplanktonkukintojen yhteyteen. Koska tämä muuttuja ei enää sisälly taulukkoon, tarkistus on aiheeton. Tarkistuksessa 75 käsitellään pilaantuneisiin näytteisiin sovellettavia laskennallisia menetelmiä. Koska liitteeseen II on nyt sisällytetty säännöksiä näytteiden hylkäämisestä, nämä menetelmät eivät enää ole aiheellisia. Parlamentin tarkistukset, jotka komissio on hylännyt mutta jotka on sisällytetty yhteiseen kantaan Tarkistuksessa 54 käsitellään mahdollisuutta muuttaa näytteenoton päivämäärää neljällä päivällä. Komissio katsoo voivansa hyväksyä tämän lisäjouston osana yhteisen kannan muodostamaa kokonaispakettia. Lisämuutokset, joita neuvosto on tehnyt ehdotukseen Yhteiseen kantaan sisältyy huomattava määrä muutoksia verrattuna komission alkuperäiseen ehdotukseen. Tekstiä on sujuvoitettu sulauttamalla yhteen useita alkuperäistekstiin sisältyneitä erillisiä artikloita. Kaikki komission alkuperäisen ehdotuksen olennaiset osat on kuitenkin säilytetty. Sisällön kannalta tarkasteltuna yhteiseen kantaan sisältyvät merkittävimmät muutokset alkuperäiseen ehdotukseen verrattuna koskevat uimaveden laadun arviointia ja luokittelua siten kuin ne esitetään yhteisen kannan 4 artiklassa sekä liitteissä I ja II. Luokitteluperusteet: Yhteisessä kannassa otetaan käyttöön neljäs luokituksen taso, joka on ”tyydyttävä/hyväksyttävä”. Tästä tulee pakollinen laatuvaatimus, joka jäsenvaltioiden edellytetään saavuttavan. Vaatimus perustuu 90-prosenttipisteeseen 95-prosenttipisteen sijasta. ”Tyydyttävä/hyväksyttävä”-luokituksen turvallisuustaso ei ole niin korkea kuin komission alkuperäisessä ehdotuksessaan esittämällä ”hyvä”-luokituksella. Sisämaan uimavesien laatuun liittyvät vaatimukset: Yhteisessä kannassa vahvistetaan erilliset veden laatua koskevat vaatimukset sisämaan uimavesille ja rannikkovesille. Komission alkuperäisessä ehdotuksessa esitetyt vaatimukset koskivat kaikkia uimavesiä. Vaatimusten noudattamisen määräaika: Yhteisessä kannassa säädetään, että pakolliset vaatimukset (luokitus ”tyydyttävä/hyväksyttävä”) on saavutettava viimeistään vuonna 2015. Komission alkuperäisessä ehdotuksessa edellytettiin luokituksen ”hyvä” saavuttamista vuosiin 2009–2010 mennessä. Näytteiden hylkääminen: Yhteisessä kannassa (liite II) sallitaan se, että lyhytkestoisten pilaantumistapahtumien kyseessä ollessa vesinäytteiden kokonaismäärästä voidaan hylätä 15 prosenttia. Vähemmän muuttujia : Yhteisen kannan liitteestä I on poistettu kaikki muuttujat kontaminoiviin mikrobeihin liittyviä lukuun ottamatta. Muihin saastumistyyppeihin liittyvät säännökset ovat nyt 8 ja 9 artiklassa. Päätelmät Ehdotuksesta on keskusteltu kolmen eri puheenjohtajakauden aikana ja suurimpana yhteisymmärryksen esteenä on aina ollut veden laatuvaatimusten tiukkuus. Huomattava osa jäsenvaltioista on valittanut sitä, että komission alkuperäinen ehdotus oli epärealistinen ja että sen kustannukset olisivat olleet kohtuuttomat kansanterveydelle koituvaan hyötyyn nähden. Komissio olisi halunnut säilyttää alkuperäisessä ehdotuksessaan esittämänsä veden laatua koskevat vaatimukset. Komissio pitää kuitenkin tärkeänä myös varmistaa, että vuoden 1976 alkuperäinen direktiivi saatetaan ajan tasalle sisällyttämällä siihen i) tehokkaampia toimintatapoja virkistysalueiden hallinnointiin, ii) yleisötiedottamisen tehostamiseen liittyviä säännöksiä ja iii) tehokkaampia seurantajärjestelmiä todellisten terveysriskien varalta. Komissio katsoo, että yhteinen kanta edustaa merkittävää parannusta voimassa olevan direktiivin sovellusalaan kuuluviin menettelyihin, ja katsoo näin ollen voivansa tukea sitä. Komissio tiedostaa, että uusien vaatimusten tarjoaman turvallisuuden taso herättää paljon kysymyksiä erityisesti sisämaan uimavesien osalta, ja se sitoutuu näiden kysymysten selvittämiseen osana kuudenteen tutkimuksen puiteohjelmaan kuuluvaa yhteisrahoitteista toimintaa. Komissio antoi asiasta lausuman liitettäväksi neuvoston pöytäkirjaan (katso liite). LIITE I Komission lausuma Komission alkuperäisessä ehdotuksessa säädettiin veden laatua koskevista pakollisista vaatimuksista, jotka olivat tiukempia kuin neuvoston hyväksymässä tekstissä. Komissio kuitenkin tiedostaa, että voimassa oleva, vuonna 1976 annettu direktiivi on pikaisesti saatettava ajan tasalle, ja se voi näin ollen hyväksyä puheenjohtajavaltion tekstin, joka kokonaisuudessaan edustaa merkittävää parannusta nykyisiin menettelyihin. Komissio katsoo, että epidemiologiset ja muut tieteelliset tutkimukset parantavat entisestään tietämystämme uimaveteen liittyvistä terveysriskeistä erityisesti sisämaan uimavesien osalta. Tämän vuoksi komissio käynnistää tieteellisen tutkimuksen, jonka tulokset ovat käytettävissä vuoteen 2008 mennessä. Mikäli tutkimus antaa aihetta epäilyksiin ehdotettujen vaatimusten suhteen, komissio esittää tarvittaessa asiaankuuluvat ehdotukset.